NORAKSTS

|  |  |
| --- | --- |
| 26.09.2019. | Nr.12/8 |

###### PAR PROJEKTA “PEDAGOGU DARBA SISTĒMA BĒRNU LASĪTPRASMES ATTĪSTĪBAI” ĪSTENOŠANU

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, D.Olte, I.Bandeniece, A.Garančs, J.Strods, I.Jakovels, S.Stoļarovs, L.Zīverts, G.Kurlovičs, A.Rublis), **PRET –** nav, **ATTURAS** – nav,

Saskaņā ar likuma „Par pašvaldībām” 15.panta pirmās daļas 4. punktu, Jelgavas pilsētas attīstības programmu 2014.-2020.gadam (apstiprināta ar Jelgavas pilsētas domes 2013.gada 23.maija lēmumu Nr.5/5 “Jelgavas pilsētas attīstības programmas 2014.-2020.gadam apstiprināšana”) un Valsts izglītības attīstības aģentūras 2019.gada 13.augusta lēmumu Nr. 8.-10.1/4391 “Par Eiropas Savienības Erasmus+ programmas Pamatdarbības Nr.2 (KA 2) stratēģiskās partnerības projekta skolu izglītības sektorā Nr. 2019-1-LV01-KA201- 060438 apstiprināšanu”, ar kuru nolemts apstiprināt projekta “Pedagogu darba sistēma bērnu lasītprasmes attīstībai” pieteikumu un piešķirt Projekta īstenošanai 118 203,00 *euro* (viens simts astoņpadsmit tūkstoši divi simti trīs *euro*), kas 100% apmērā tiek finansēts no Eiropas Savienības Erasmus+ programmas budžeta,

**JELGAVAS PILSĒTAS DOME NOLEMJ:**

1. Atļaut Jelgavas pilsētas pašvaldības pieaugušo izglītības iestādei „Zemgales reģiona kompetenču attīstības centrs” (turpmāk - ZRKAC) īstenot Eiropas Savienības Erasmus+ projektu “Pedagogu darba sistēma bērnu lasītprasmes attīstībai” (turpmāk – Projekts).
2. Projekta īstenošanai nepieciešamo priekšfinansējumu 17 358,00 *euro* (septiņpadsmit tūkstoši trīs simti piecdesmit astoņi *euro*) apmērā paredzēt ZRKAC 2020.gada budžetā.
3. Pilnvarot ZRKAC direktoru parakstīt visus ar Projekta īstenošanu saistītos dokumentus un veikt visas nepieciešamās darbības Projekta īstenošanai.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 26.septembrī